Vuoden kotiseututeoksen julkistus Turun kirjamessuilla
2022-10-01 15:10 - 15:50 (Europe/Helsinki) | Turun kirjamessut, Messukentänkatu 9-13, Turku
Jussi Nuorteva julkistaa Vuoden kotiseututeos -kilpailun voittajan Turun kirjamessujen Puisto-lavalla lauantaina 1. lokakuuta kello 15.10–15.50 tilaisuudessa Miten rakennamme virtuaalista kotiseutua? Jukka Hako haastattelee Jussi Nuortevaa ja Vuoden kotiseututeoksen tekijöitä.
Tilaisuus striimataan osoitteeseen www.facebook.com/Kotiseutuliitto
Vuoden kotiseututeos -kilpailun finalisteiksi on valittu kolme erilaista kotiseutukirjaa, jotka käsittelevät Kuortanetta, Vääksyä ja Bjarne Westermarckin merkitystä Järvenpäässä.
Teokset ovat:
Nokiottat – Kuortane ja kuortanelaiset 1860–1960
Teppo Ylitalo, Sulevi Riukulehto, Jaakko Mäntylä, Kuortaneen kunta 2021
Tuhat rautaa tulessa – Bjarne Westermarck Järvenpäätä ja Suomea rakentamassa
Toimituskunta: Tuula Siltasari-Peltonen, Ritva Järvenpää, Sami Karhu ja Pauliina Jurmu, Bjarne Westermarckin perinneyhdistys 2021
Vääksy – kertomuksia kanavakylästä
Nousiainen, Reetta (toim), Ruokolainen, Ina; Sallamo-Lavi, Anuirmeli; Huovila, Leena; Puranen, Eero; Riihelä, Teemu & Niemi, Sari (kirjoittajat), Vanhan Vääksyn Kehittämisyhdistys ry 2021

Euroopan kulttuuriympäristöpäivien kahvipaussi - elävä perintö 2023
2022-10-05 09:00 - 10:00
Euroopan kulttuuriympäristöpäivien syksyisellä etäkahvipaussilla suunnataan katseet tulevaan tapahtumakauteen. Vuonna 2023 Euroopan kulttuuriympäristöpäiviä juhlistetaan teemalla Elävä perintö. Tervetuloa kuulemaan lisää!
Ilmoittaudu mukaan etukäteen oheisella lomakkeella. Lähetämme linkin ennen tilaisuutta. Tilaisuus tallennetaan.

LIVIND-työpaja - elävä perintö ja kestävä kehitys
2022-10-06 15:00 - 16:30 | Verkkotapahtuma
Tervetuloa LIVIND-työpajaan pohtimaan elävää perintöä ja kestävää kehitystä!
Elävä kulttuuriperintö pitää sisällään monia mahdollisuuksia kestäviin ja eettisiin toimintatapoihin, jotka tukevat pohjoisten alueiden yhteisöjen hyvinvointia ja elinkeinoja. Mutta mitä nämä toimintatavat ja mahdollisuudet voisivat käytännössä olla? Elävää, aineetonta kulttuuriperintöä hyödynnetään jo eri tavoin esimerkiksi matkailussa, mutta miten voitaisiin varmistaa, että toimintatavat ovat kestävällä pohjalla myös ekologisesta ja sosiaalisesta näkökulmasta? Yhteisöt ja sukupolvien välinen vaihto pitävät aineettoman kulttuuriperinnön elävänä myös tulevaisuudessa, mutta kaipaavatko jotkin perinteet myös ”tuulettamista”, jotta ne olisivat eettisesti kestäviä tai jotta eri ihmisryhmät voisivat osallistua niihin helpommin?
Tule mukaan pohtimaan elävän perinnön ja kestävän kehityksen välisiä yhteyksiä Kotiseutuliiton ja Museoviraston toteuttamaan LIVIND-hankkeen työpajaan! Työpajassa opit lisää kestävän kehityksen tavoitteista ja pääset soveltamaan niitä oman yhteisösi työhön yhdessä muiden kanssa pohtien.
Työpaja pidetään verkkovälitteisesti torstaina 6.10.2022 klo 15.00-16.30. Ilmoittautumiset perjantaihin 30.9.2022 mennessä – lähetämme työpajaan osallistumiseen tarvittavan linkin ilmoittautuneille. Työpajaan mahtuu 30 henkilöä.
Ilmoittautumislinkki: https://link.webropol.com/s/ksl-livind-tyopaja
LIVIND – Luova ja elävä kulttuuriperintö pohjoisen ulottuvuuden alueiden voimavarana -hanke vahvistaa elävän perinnön roolia Pohjois-Euroopassa. Hanke kattaa Pohjoismaat, Baltian maat ja Puolan, yhteensä yhdeksän maata, ja tuo yhteen elävän perinnön aktiiveja ja asiantuntijoita oppimaan yhdessä ja jakamaan kokemuksia. Lue lisää hankkeesta sivulla https://www.aineetonkulttuuriperinto.fi/fi/livind
Tapahtuma on osa Euroopan kulttuuriympäristöpäiviä.

Mestarit & kisällit -etäkahvit 7.10.
2022-10-07 09:00 - 10:00
Tervetuloa Mestarit & kisällit -toiminnan etäkahveille pe 7.10. klo 9-10. Etäkahveilla verkostoidutaan, vaihdetaan kuulumisia sekä vietetään yhteistä kahvihetkeä Mestarit & kisällit -hengessä.
Kahvitteluhetki on avoin kaikille monisukupolvisesta kotiseutu- ja kulttuuriperintötyöstä kiinnostuneille. Tilaisuuteen ei tarvitse erikseen ilmoittautua. Suora osallistumislinkki Teamsissa järjestettävään kahvihetkeen:
Liity kokoukseen napsauttamalla tästä
Lisätietoa: koordinaattori Riina Koivisto, riina.koivisto@kotiseutuliitto.fi

Lapin yhteisölliset talot -tapahtuma 8. – 9.10.2022
2022-10-08 - 2022-10-09
Lapin yhteisölliset talot -tapahtuma tutustuttaa osallistujat kiertoajelun merkeissä kymmeneen seurantaloon Lapissa. Toinen päivä alkaa Lapin yhteisölliset talot -aiheisella seminaarilla Kieringin kylätalolla.
Tapahtuma on kaikille seurantaloista ja vanhojen talojen korjaamisesta kiinnostuneille avoin. Seminaariin voi tulla ilman, että osallistuu kiertomatkaan. Ilmoittaudu mukaan 2.10.2022 mennessä nettilomakkeella: https://link.webropol.com/s/lapin-yhteisolliset-talot
Kiertoajeluun osallistuvat kokoontuvat lauantaina 8.10. klo 9.10 Rovaniemen Kansantalolla, josta bussikuljetus lähtee taloon tutustumisen jälkeen. Bussi palaa sunnuntai-iltana 9.10. Rovaniemelle.
Seminaari pidetään sunnuntai 9.10. klo 9-14:30 Kieringin kylätalolla, josta jatkuu toisen päivän kiertoajelu.
Seminaari, kiertoajelu bussikuljetuksineen ja kahvitarjoilut ovat osallistujille ilmaisia. Yöpyminen Kieringissä sekä ruokailut ovat omakustanteiset. Majoituksen varaukset omatoimisesti: www.kieringinloma.fi
Bussikuljetuksen maksimiosallistujamäärä on 50. Oikeudet ohjelmanmuutoksiin pidätetään.
Ohjelma
Lauantai 8.10.
Kokoontuminen Rovaniemen Kansantalolla klo 9:10
Tutustumiskäynnit taloille bussilla, 1. päivä (klo 9:10 – 18:30):
Rovaniemen Kansantalo – talon esittely, aamukahvit, esittäytymiset
Saarenkylän Nuorisoseurantalo, Rovaniemi
Viirin Virin talo, Rovaniemi
Kemijärven työväentalo (lounas)
Kemijärven VPK
Voimistelu- ja Urheiluseura Kairalan Kajastus, Pelkosenniemi
Yöpyminen Kieringissä: www.kieringinloma.fi
Sunnuntai 9.10.
Seminaari Kieringin kylätalolla, Sodankylä
9– 9:30 Kieringin Kylätalon ja kylän esittely ja kahvit
10– 13:30 Seminaari, keskustelut ja korjausneuvontaa
*10–10:45 Rakennustutkija Lasse Majuri: ”Seurantalojen korjaus- ja muutostyöt, korjausavustukset”*11–11:20 Kyläasiamies Tauno Linkoranta: ”Käyttö on rakennusten parasta suojelua”* 11:30–12 Kati Tyystjärvi ja Riku Ahola, Kansantalojen Liitto ry: ”Kansantalot ennen, nyt ja tulevaisuudessa”*12–12:30 keskustelua
*12:30–13:30 Lasse Majuri antaa korjausneuvontaa
13:30–14:30 Lounas ja kahvit
Tutustumiskäynnit taloille bussilla, 2. päivä (klo 14:30 – 21:40):
Lähtö Kieringin kylätalolta seminaarin jälkeen klo 14:30
Kittilän Työväentalo
Kolarin Työväentalo
Konttajärven Nuorisoseurantalo, Pello
Bussi Pellosta Rovaniemelle 20:30 – 21:40
Tiaisuus on osa Euroopan kulttuuriympäristöpäiviä. Tapahtumaa tukee EU:n maaseuturahasto.
Lisätietoja:
seurantalot@kotiseutuliitto.fi

Kotiseutuarkistojen tietosuojakoulutus, Uusimaa ja Kaakkois-Suomi
2022-10-28 17:00 - 2022-10-29 16:00
Kuvassa Nivalan kotiseutuarkistoa.
Vuonna 2018 voimaan tullut EU:n tietosuoja-asetus ja 2019 voimaan tullut kansallinen tietosuojalaki ovat tuoneet uusia haasteita arkistoille. Kotiseutuliiton koulutuksessa käydään läpi kotiseutuarkistojen roolia ja tietosuojalainsäädäntöä sekä sen vaatimuksia kotiseutuarkistoille ja arkistojen järjestämiselle.
Tietosuojakoulutus alkaa perjantai-iltana 28.10. ja jatkuu lauantaina 29.10. Tarkempi ohjelma on alla. Koulutus järjestetään etänä Teams-alustalla. Koulutus on suunnattu erityisesti Uudenmaan, Kymenlaakson ja Etelä-Karjalan kotiseutuarkistoille ja paikallismuseoille, mutta myös muilta alueilta voi osallistua. Koulutukseen otetaan enintään 30 osallistujaa.
Osallistumismaksu on 20 euroa. Osallistujat saavat sähköiset koulutusaineistot sekä osallistumislinkit ja -ohjeet ennen koulutuksen alkamista.
Koulutus toteutetaan yhteistyössä Kansallisarkiston ja alueellisten vastuumuseoiden kanssa. Koulutusta rahoittaa opetus- ja kulttuuriministeriö.

Ilmoittaudu koulutukseen tällä lomakkeella 25.10.2022 mennessä.

OHJELMA
Perjantai 28.10. klo 17.30–19.30, paikka: Teams-ympäristö
Klo 17.00–17.30 Mahdollisuus tekniikkatestiin
17.30–18.00 Koulutuksen avaus, kulttuuriperintö ja paikallistoimijoiden merkitys – koordinaattori Liisa Saarinen, Suomen Kotiseutuliitto
18.00–19.30 Oikeus muistaa ja tulla muistetuksi, perustietoa kotiseutuarkistoista – johtaja Vuokko Joki, Kansallisarkisto
Lauantai 29.10. klo 09.30–15.30, paikka: Teams-ympäristö
Klo 09.30–12.00 Tietosuoja ja kotiseutuarkistot, kotiseutuarkiston ylläpitäjän velvoitteet ja toiminnan lakiperuste – johtaja Vuokko Joki, Kansallisarkisto (sis. taukoja)
12.00–12.45 Lounastauko
12.45–14.00 Aineiston hankinta, järjestäminen ja kuvailu – johtaja Vuokko Joki, Kansallisarkisto
14.00–14.15 Tauko
14.15–15.30 Aineistojen käyttöön antaminen ja tietosuojalainsäädännön vaikutukset – johtaja Vuokko Joki, Kansallisarkisto
Lisätiedot: koordinaattori Liisa Saarinen, puh. 044 974 1705, etunimi.sukunimi@kotiseutuliitto.fi.
Lue lisää kotiseutuarkistojen koulutushankkeesta: kotiseutuliitto.fi/toiminta/hankkeet/tietosuojakoulutus/
